Jennifer Lawrence

Jennifer Lawrence Shrader (Louisville, Kentucky, 1990eko abuztuaren 15a) estatubatuar telebista eta zinemako aktorea da, bere ibilbidea telebista batzuetan egindako lanekin hasi zen, eta Oskar bat eta hiru Urrezko Globo irabazi ditu. 2025ean Zinemaldiko Donostia Saria jaso zuen.

Ezaguna egin zen The Bill Engval Show (2007) telesailean eta The Burning Plain (2008) eta Winter's Bone (2010) filmetan parte hartzeagatik. Bigarren horrengatik Oscar, Urrezko Globoak eta SAG sarietarako proposatua izan zen. Hogei urterekin, akademiako aktore onenaren sarirako proposatutako bigarren aktorerik gazteena izan zen. 2011n, X-Men: First Class filmean Mystiqueren rola egin zuen. 2012an, nazioarteko ospea lortu zuen Gose Jokoak liburuetan oinarritutako The Hunger Games filmari esker; Suzanne Collins idazlearen literatur trilogian oinarrituriko lan horretan, Katniss Everdeen heroia antzeztu zuen. Filma arrakasta komertziala izan zen eta kritikaren goraipamenak jaso. Urte horretan, Rolling Stone aldizkariak AEBko aktore gazterik talentudunentzat hartu zuen.

Silver Linings Playbook (2012) filmean egindako antzezpenarengatik Emakumezko aktore onenaren Oscar Saria jaso zuen.

 Biografia 
 Hasiera 
1990eko abuztuaren 15ean jaio zen Louisvillen, Kentuckyn. Hiru neba-ahizpetatik gazteena da. Kirola eta antzeztea txiki-txikitatik izugarri gustuko izateagatik bereizten zen.

Hamalau urterekin, New Yorkera egindako bidaiak bizitza aldatu zion. Agente batzuk txundituta geratu ziren, beren esanetan inoiz ikusi zuten hotz-hotzean egindako irakurketarik hoberena begietsi ondoren, eta interpretazio udako-iksataro bat egin zezan gomendatu zieten gurasoei. Bigarren Hezkuntza bi urte lehenago amaitu zituen, antzezten hasi ahal izateko.

 Aktore ibila 
Hasieran eta Hollywoodeko izar gehienen antzera, paper txikiak egiten hasi zen, Monk, Kasu irekia eta Medium bezalako telesailetan. Baina askoz garrantzitsuagoa izan zen The Bill Engval Show telesailean antzeztu zuen paper finkoa, Engval familiako alaba zoroarena. Telesailean bi urte eman zituen, Troni Mcburger ekoizleak bere interesak Into the Welch-fields estreinatu gabeko telesailerantz bideratu zituen arte.

2008an sartu zen zinemaren munduan, The Poker House bezalako film independenteetan paper garrantzitsuak eskuratuz. Hala ere, zalantzarik gabe, famarako bidai txartela The  Burning Plain (2008) filma izan zen: hor, Mariana nerabearen papera egiten zuen.

2010ean, John Hawkes eta Garret Dillahuntekin batera protagonista izan zen Debra Granik zuzendariaren Winter's Bone film txalotuan. Familia txiroa bere kontu duen hamazazpi urteko Ree izeneko neskatxa baten papera egin zuen. Haren aitak (metanfetaminak fabrikatzen ditu) euren etxearen jabetasun titulua behin-behineko askatasuna lortzeko erabili egin zuela eta epaiketan ez aurkeztekotan galdu egingo dutela jakitean, Ree Dolly neskato gazteak bertako krimen sare batean zehar aita bilatzera behartu egin du bere burua. Kritikak txalotutako lan horrek nazioarteko festibal ospetsu askotako sariak ekarri zizkion, besteak beste, Detroit Film Critics Society Award eta Stockholm International Film Festival. Horretaz gain, Oscar Sarietarako proposatu zuten 'aktore nagusirik onena' kategorian, baita SAG eta Urrezko Globoetarako ere. Bere pertsonaia prestatu orduko, aurretik egurra egiten bazekien ere, tirokatzen eta urtxintxak ehizatzen ikasi behar izan zuen.

2011rako oso lan interesgarriak zituen agendan. Jodie Fosterren aginduetara The Beaver komedian egin zuen lan, baita Drake Doremus zuzendariaren Like Crazy izeneko filmean, horretaz aparte, X-Men: First Class filmean Mystiquen papera lortu zuen. 2011n ondorengo filmetan agertu zen halaber: House at the End of the Street, Truckstop, eta The Silver Linings Playbook.

2012an The Hunger Games ("Gose jokoak") trilogiaren lehen filmean protagonista nagusiaren papera egin zuen, Katniss Everdeen hamasei urteko neskarena, alegia.

2013an The Silver Linings Playbooken egindako paperagatik emakumezko aktore onenaren Oscar Saria irabazi zuen.

 Filmografia 
Hurrengo taulan, film bakoitzaren zuzendaria, enpresa ekoizlea eta gaztelaniazko eta frantsesezko izenburuak zerrendatu dira:
UrteaFilmaZuzendariaEkoizleaIzenburuak (es,fr)2008The Burning PlainGuillermo ArriagaWild Bunch2008The Poker HouseLori Petty --2008Garden PartyJason Freeland --2010Winter's BoneDebra GranikAnonymous Content2011The BeaverJodie FosterSummit Entertainment2011X-Men: First ClassMatthew Vaughn20th Century Studios 2011Like CrazyDrake DoremusParamount Vantage2012The Hunger GamesGary RossLionsgate 2012Silver Linings PlaybookDavid O. RussellThe Weinstein Company 2012House at the End of the StreetMark Tonderai --2013American HustleDavid O. RussellColumbia Pictures2013The Hunger Games: Catching FireFrancis LawrenceLionsgate 2013The Devil You KnowJames Oakley --2014X-Men: Days of Future PastBryan SingerMarvel Entertainment2014The Hunger Games: Mockingjay – Part 1Francis LawrenceLionsgate 2014SerenaSusanne Bier --2015Dior and IFrédéric Tcheng -- 2015PassengersMorten TyldumLone Star Funds2015JoyDavid O. RussellAnnapurna Pictures2015The Hunger Games: Mockingjay – Part 2Francis LawrenceColor Force 2016X-Men: ApocalypseBryan SingerMarvel Entertainment2017Mother!Darren AronofskyProtozoa Pictures2018Red SparrowFrancis LawrenceChernin Entertainment2019Dark PhoenixSimon Kinberg20th Century Studios 2021Don't Look UpAdam McKay --2022CausewayLila NeugebauerIAC2023No Hard FeelingsGene Stupnitsky --

 Pertsonaiak eta oharrak 
+ Urtea Filma Pertsonaia Oharrak 2006 Company Town Caitlin Telefilma 2007 Not Another High School Show Frantic Girl Telefilma 2008 Garden Party Tiff 2008 The Poker House Agnes 2008 The Burning Plain Mariana Veneziako Mostra – Marcello Mastroianni Saria 2010 Winter's Bone Ree Dolly 2011 Like Crazy Sam 2011 The Beaver Norah 2011 X-Men: First Class Raven Darkholme/Mystique 2012 The Hunger Games Katniss Everdeen 2012 Devil You Know Young Zoe 2012 House at the End of the Street Elissa 2012 The Silver Linings Playbook Tiffany 2013 The Falling Serena Pemberton 2013 The Hunger Games: Catching Fire Katniss Everdeen Post-Produkzioan 2014 X-Men: Days of Future Past Raven Darkholme/Mystique Aurre-produkzioan 2014The Hunger Games: Mokingjay Part 1  Katniss Everdeen 2015 The Hunger Games: Mokingjay Part 2  Katniss Everdeen2015JoyJoy Mangano2016X-Men:ApocalypseRaven Darkhölme/Mystique2016PassengersAurora Lane2017MotherMother2018Red SparrowDominika Egorova

+ Telebista Urtea Telesaila Pertsonaia Oharrak 2006 Monk Mascot "Mr. Monk and the Big Game" atala 2007–2008 Medium Claire ChaseYoung Allison "Mother's Little Helper" eta "But for the Grace of God" atalak 2007 Cold Case Abby Bradford "A Dollar, a Dream" atala 2007–2009 The Bill Engvall Show Lauren Pearson 30 atal 2013 Saturday Night Live AurkezleaAtala: "Jennifer Lawrence/The Lumineers"

 Erreferentziak 

 Kanpo estekak 
  Webgune ofiziala

Kategoria:Kentuckyarrak
Kategoria:Emakumezko aktore onenaren Oscar sariaren irabazleak
Kategoria:Ameriketako Estatu Batuetako emakume aktoreak
Kategoria:Donostia Sariaren irabazleak (Zinemaldia)